มุมมองต่อกองทุนในระยะสั้น ระยะกลาง และระยะยาวโดย FINNOMENA Investment Team เป็นอย่างไรบ้าง
มุมมองต่อกองทุนในระยะสั้นโดย FINNOMENA Investment Team กองทุนอาจปรับตัวลงต่อ แต่การปรับตัวลดลงอาจเริ่มจำกัด จากเหตุผลหลัก ๆ ดังนี้

- กองทุนปรับตัวลงมาค่อนข้างเยอะส่งผลให้ในเชิงมูลค่า (Valuation) เริ่มถูก ขณะที่กิจการหลาย ๆ กิจการในกองทุนยังดำเนินต่อได้และมียอดขายเติบโต 
- สถานการณ์ในปัจจุบันได้สะท้อนความไม่แน่นอนเรื่องดอกเบี้ยไปมากแล้ว ซึ่งหาก Fed เฉลยเรื่อง QT+ ดอกเบี้ยเมื่อไหร่ สถานการณ์น่าจะไปในทิศทางที่ดีขึ้น จนอาจส่งผลให้แรงเทขายชะลอลง และอาจส่งผลให้ตลาดกลับมาพิจารณาอีกครั้ง
- กองทุนลงทุนในหุ้นหลากหลายภูมิภาคทั่วโลก ผสมผสานทั้งจีน สหรัฐฯ และยุโรป โดยจีนเริ่มส่งสัญญาณฟื้นตัว อีกทั้งยังมีมาตรการกระตุ้นเศรษฐกิจสนับสนุนและกองทุนรัฐบาลจีนมาช่วยเข้าซื้อหุ้น ในขณะที่มาตรการควบคุมต่าง ๆ เริ่มชะลอลงซึ่งอาจช่วยสนับสนุนหุ้นจีนในเชิงภาพกว้าง

มุมมองต่อกองทุนในระยะกลางโดย FINNOMENA Investment Team อาจต้องจับตามองประเด็นการขึ้นดอกเบี้ยของ Fed ว่ามีการปรับขึ้นดอกเบี้ยหลายจำนวนครั้งหรือไม่ รวมถึงการดำเนินนโยบายการเงินแบบหดตัว (QT) ว่ามีปริมาณเท่าไหร่  นอกจากนั้นยังต้องจับตามองการดำเนินมาตรการกระตุ้นเศรษฐกิจของจีนว่าจะมีความต่อเนื่องหรือไม่ และจะชะลอมาตรการควบคุมบริษัทต่าง ๆ เมื่อใด

มุมมองต่อกองทุนในระยะยาวโดย FINNOMENA Investment Team กองทุนมีโอกาสเติบโตสูง จากการเลือกหุ้นแบบ Bottom Up คุณภาพดี มีขอบเขตการลงทุนกว้างไม่จำกัดแค่หุ้นเทคโนโลยีคว้าโอกาสเติบโตได้อย่างทั่วถึง อีกทั้งกองทุนยังกระจายการลงทุนทั่วโลก ช่วยลดความเสี่ยงของการลงทุนแบบกระจุกตัวในประเทศใดประเทศหนึ่ง แนะนำให้ซื้อและถือ (Buy & Hold) ซึ่งจะช่วยลดความผิดพลาดจากการจับจังหวะได้
ตลาดการเงิน & ผลิตภัณฑ์และบริการทางการเงิน